text: Jukim var tikin úr leikum sum frásøgumaður og segði frá søgum og staðarnøvnum á drangum, rókum, gilum, nesum, fjøllum og bakkum og hendingum, sum knýta seg til teirra.
  Hann hevði stóran áhuga fyri søgu og slekt og slepti ongantíð eyðkenda svínoyarmálinum, hóast hann sigldi úti í fleiri ár og seinni búsettist í Havn.
  Jukim lærdi fyrst til skipsførara og sigldi úti í nøkur ár, men flutti so heim og sigldi við “Reyða krossi”, áðrenn hann tók upp starv sum landmátari á Matrikulstovuni.
  Hann var sonur Elsebeth Malenu og Jógvan á Geilini í Svínoy, og giftist Elsebeth Sloan í Havn. Jukim, sum eisini hevði sína dagligu gongd í Ebenezer, var einnevndur í Føroyum, uppkallaður eftir abbanum Jústines og ommuni Katrinu Malenu.
text: #000001
text: Ein summardag í 1976 flotaðu Hanus í Glasstovu og ...
text: #000009